Illyustrativ foto 2019 yil 26 mart kuni noma’lum shaxslar Surxondaryo viloyatining Denov tumanida yashovchi I.O. uyi oldida qarovsiz qoldirgan boshqaruvidagi “VAZ-21011” rusumli avtomashinasini haydab qochgan. O‘zbekiston Respublikasi IIV Jamoatchilik va OAV bilan aloqalar boshqarmasi xabariga qaraganda, ko‘rilgan choralar natijasida ushbu jinoyatni Denov tumani Sh.Rashidov ko‘chasida yashovchi D.Yu. va Saroymulkxonim ko‘chasida yashovchi A.R. sodir etganliklari aniqlanib, ushlanganlar. Qayd etilishicha, avtomashina A.R.ning uyida bo‘laklarga bo‘lingan holda topilgan. Holat yuzasidan jinoyat ishi qo‘zg‘atilib, tergov harakatlari olib borilmoqda, deyiladi xabarda.